ZAPISNIK 30. SJEDNICE VMO BORONGAJ LUGOVI
19.10.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec


Nazočni članovi VMO jednoglasno prihvaćaju zapisnik 29. sjednice jednoglasno bez rasprave.
Predsjednica VMO predlaže da se prethodno predloženi dnevni red izmijeni izbacivanjem druge točke (Donošenje Plana malih komunalnih akcija za 2024. godinu). Nazočni članovi VMO jednoglasno prihvaćaju izmijenjeni


D N E V N I   R E D


1. Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana
2. Korištenje prostora MO Borongaj Lugovi
3. Aktualna komunalna problematika
4. Izvješća, pitanja i prijedlozi




Ad 1. Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana   

	Predsjednica VMO obavještava nazočne članove kako je mjesnom odboru omogućeno dobivanje novčanih sredstava u iznosu 3.000,00 eura u svrhu provođenja Plana potreba za aktivnostima, programima i projektima u svrhu unapređenja kvaliteta života građana. Predsjednica VMO predlaže da Vijeće donese zaključak kojim bi se dalo pozitivno mišljenje za navedeni prijedlog u obliku u kojem su ga dobili vijećnici u radnim materijalima za 30. sjednicu. Prijedlog je prihvaćen jednoglasno bez rasprave.






Z A K L J U Č A K
 o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana


1. Vijeće Mjesnog odbora Borongaj Lugovi suglasno je s prijedlogom Gradskog ureda za mjesnu samoupravu, promet, civilnu zaštitu i sigurnost za osiguravanje sredstava u svrhu provođenja Plana potreba za aktivnostima, programima i projektima unapređenja kvaliteta života građana.


2. Vijeće Mjesnog odbora Borongaj Lugovi predlaže da se za naredno proračunsko razdoblje osiguraju sredstva za potrebe realizacije Plana u iznosu 3.000,00 eura.

3. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.




Ad 2. Korištenje prostora MO Borongaj Lugovi   

	Predsjednica VMO obavještava nazočne članove kako je zaprimljen zahtjev za korištenje prostora MO Borongaj Lugovi od strane g. Slavka Niševića u svrhu održavanja domjenka, te je isti dostavljen vijećnicima u radnim materijalima za sjednicu. Zahtjev je prihvaćen jednoglasno bez rasprave.


Z a k l j u č a k
o jednokratnom korištenju prostora

Vijeće Mjesnog odbora Borongaj Lugovi odobrava jednokratno korištenje prostora MS Borongaj Lugovi Slavku Niševiću dana 20. listopada 2023. u vremenu od 19 do 22 sata.




Ad 3. Aktualna komunalna problematika

Zbog učestalih nesreća na ulici Vukomerec kod kb. 12, predsjednica VMO predlaže da VMO donese požurnicu kojom bi se od nadležnih tijela ponovno zatražila hitna evaluacija i rekonstrukcija horizontalne signalizacije duž cijele ulice Vukomerec jer uopće nije vidljiva te predlaže postavljanje kamere za nadzor prometa i kontrolu brzine. Oba prijedloga prihvaćena su jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

·  poduzimanje svih potrebnih radnji u svrhu hitnog postavljanja kamera za nadzor prometa i kontrolu brzine u Ulici Vukomerec na dijelu između kućnog broja 12 i križanja sa Ulicom Siniše Glavaševića

2. Moli se o učinjenom izvijestiti ovo Vijeće.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· hitnu evaluaciju i rekonstrukciju horizontalne signalizacije duž cijele Ulice Vukomerec 

2. Moli se o učinjenom izvijestiti ovo Vijeće.



Predsjednica VMO obavještava nazočne članove o radovima koji su započeli na nekadašnjoj Ininoj benzinskoj postaji kod silaska sa Slavonske avenije na Ulicu grada Gospića (sjeverni kolnik), te o novonastaloj prometnoj situaciji zbog tih radova. Predsjednica VMO predlaže izgradnju nogostupa na Slavonskoj aveniji od k.br.7a do 11 (odvojak prema Ul. grada Gospića) te uspostavu nove regulacije i signalizacije prometa zbog novonastalih prometnih okolnosti zbog davanja bivše benzinske crpke u zakup. Obrazloženje za prijedlog je naveden u prijavi Komunalnog redarstva koja je poslana vijećnicima u radnim materijalima za sjednicu. Prijedlog je prihvaćen jednoglasno bez rasprave.


Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih potreba uvrsti

· izgradnju nogostupa na Slavonskoj aveniji od k.br.7a do 11 (odvojak prema Ul. grada Gospića)

2. Moli se o učinjenom izvijestiti ovo Vijeće.


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· stručni očevid u svrhu pokretanja svih potrebnih radnji za uspostavu nove regulacije i signalizacije prometa zbog novonastalih prometnih okolnosti zbog davanja bivše benzinske crpke u zakup

2. Moli se o učinjenom izvijestiti ovo Vijeće.




Predsjednica VMO obavještava nazočne članove kako je nogostup u ulici Vukomerec kod šumice između Skorušićke i Lozarinske ponovo obrastao raslinjem, te predlaže da VMO zatraži hitno uklanjanje navedenog zelenog otpada. Prijedlog je prihvaćen jednoglasno bez rasprave.

[bookmark: _GoBack]

Ad 4. Izvješća, pitanja i prijedlozi

	Predsjednica VMO obavještava nazočne članove kako je 21.9. zaprimljen upit građana i odgovor Komunalnog redarstva u vezi rušenja 32 stabla u šumici kod Šušnjevačke ul., vlasnik Bože Čuić. U pitanju je bilo legalno prorjeđivanje tzv. “Genzićeve šumice”, za što je g. Čuić imao svu potrebnu dokumentaciju od strane Ministarstva poljoprivrede. Zaprimljeno u radnim materijalima za sjednicu.

25. rujna izvršen je obilazak terena za postavljanje stola i klupa na igralištu u Savudrijskoj ul. Prilikom obilaska terena utvrđeno da je potrebno podesiti/popraviti dvoja vrata na ulazima u parkić u Ul. Vukomerec te zamijeniti panel na ogradi. Radovi su obavljeni.
Predsjednica VMO obavještava članove da je 26.9. zaprimljen upit gđe Adele Delalić u vezi čišćenja ul. Vukomerec kod k.br. 30, te je isti poslan vijećnicima u sklopu radnih materijala za sjednicu. Čišćenje ulice je obavljeno. Na isti dan je očišćeno i raslinje kod zgrade HUP-a u Ulici grada Gospića. 10. listopada poslan je zahtjev za uklanjanje zelenog otpada u Getaldićevoj ul.
28. rujna poslana je požurnica Komunalnog redarstva za košnju u Savudrijskoj ul. i ograđene parcelice u Kanfanarskoj ul., te je ista poslana vijećnicima u radnim materijalima za sjednicu.
Predsjednica VMO je 2. listopada zaprimila upit vezano uz uređenje psećeg parka, te je nastavljena komunikacija sa zainteresiranim stranama po tom pitanju.
Predsjednica VMO obavještava nazočne članove kako je 3. listopada održan sastanak u vezi neriješenih instalacija i brojila struje u prostoru MO Borongaj Lugovi. 
Predsjednica VMO uputila je 5. listopada upit za postavljanje košarice za otpatke na dječjem igralištu u Ul. Vukomerec koja je uvrštena u PKA za 2023., a koja u trenutku održavanja sjednice još nije bila postavljena.
Nakon još jedne prometne nesreće na Ulici Vukomerec kod k.br. 12, zaprimljeno je nekoliko pisama građana (Domagoj Franc, Mario Požgajčić i Jasmina Topličanec) zbog učestalih prometnih nezgoda i nesreća duž Ul. Vukomerec (osobit zbog ponavljanja na određenim lokacijama) i potrebe da se prometno uredi.
Ovime je iscrpljen dnevni red. Predsjednica zaključuje 30. sjednicu VMO Borongaj Lugovi u 21:00.






ZAPISNIČAR:			           
Petar Miočević								      




KLASA: 024-08/23-003/1981     
URBROJ: 251-13-11-11/002-23-3
Zagreb, 19. listopada 2023.



Predsjednica Vijeća Mjesnog odbora
Borongaj Lugovi
								
              Ivana Perković

